**Cабақтың тақырыбы:** Нәтиже сабақ («Сыйлық таңдаймыз» тақырыбы бойынша).

**Сабақтың мақсаты:**

**Білімділік:** «Сыйлықтар» деген тақырыпта өтілген материалдарын қайталау арқылы оқушылар өз ойларын еркін жеткізе алады.

**Дамытушылық:** Оқушылар өткен тақырыптар бойынша алған білімдерін, ой-өрістерін сын  тұрғысынан ойлау технологиясының тапсырмаларын орындау арқылы дамытады, сөйлеу дағдылары қалыптастырылады, пікір алысуға үйренеді.

**Тәрбиелік:** оқушылар сыйлықтар сөзінің мағынасын түсінеді, әдет-ғұрыпты, салт-дәстүрді үйренеді, қастерлей білуге  дағдыланады.

**Сабақтың көрнекілігі:** бағалау критерийлері жазылған парақтар, үлестірмелер.

**Сабақтың типі:** қорытынды сабақ.

**Сабақтың барысы:**

**I. Ұйымдастыру кезеңі:** сәлемдесемін, түгендеймін, оқу құралдарын тексеремін.

**II. Үй тапсырмасын тексеру:**

61-беттегі, 2-тапсырма (оқушылар «Отбасындағы қос қуаныш» мәтінің еске түсіріп, мазмұнын айтады).

**III. Жаңа сабақ:**

Балалар, бүгін  біз «Сыйлықтар» тақырыбындағы нәтиже сабағымызды жарыс сабақ түрінде өткіземіз.  Сіздер өтілген тақырыптар бойынша тапсырмаларын орындау арқылы өз білімдеріңді көрсетесіздер. Әрбір дұрыс орындалған тапсырмаға бір ұпайдан аласыздар.

Үлестірмелерге жазылған тапсырмаларды ұсынамын, оқушылар өз бетімен орындайды. Орындап болғаннан кейін бірлесе тексереміз, ұпайларды қойып баға шығарамыз.

1. **Үзінді қай мәтіннен алынғанын көрсетіңіз:**

*«...Арайлым біз отырған бөлмеге кіріп келді. Көйлек талдырмаш, нәзік денесіне жарасып қалған. Көрші Зәуреш апайдың сыйға тартқан көк сөмкесін қолына ұстаған».* («Елнұрдың сыйлығы», 51-52-беттер).

1. **Үзінді қай мәтіннен алынғанын көрсетіңіз:**

*«...- Ұлым, саған не болды?*

* *Анашым, мен сізге сыйлықты қолдан жасадым. Сыйлығымды беруге ұялып*

*тұрмын, - деп Елнұр артына тыққан сыйлығын ұсынды».* («Сыйлық», 56-57-беттер).

**3. Өтілген мәтіндерден сөйлемдерді тауып, көп нүктенің орнына керекті жалғауларын қойыңыздар:**

*1) Отбасым... жалғыз ұл болғасын шығар, менің туған күн... үй... үлкен*

*мейрам секілді өте...* («Туған күн батасы», 58-59-беттер).

1. *– Қайрат, мен сен... туған күнің... қалам сыйлай..., ал сен маған доп*

*сыйлай..., - деді Айдек.* (59-60-беттер).

1. *Еркін шахмат үйірмесі... қатыса...* («Отбасындағы қос қуаныш», 61-бет).

**4. Өтілген мәтіндерден сөйлемдерді тауып, көп нүктенің орнына керекті жалғауларын қойыңыздар:**

*1) Туған күн – кім... де болса аса қымбат, қуаныш... күн.* (62-бет).

1. *– Мен туған күн... қатты қуанды... ма, әже?* (62-63-беттер).
2. *Бүгін күндегі... сағат 7.30-... тұрды...* («Мен бақыттымын», 65-бет).

**5. Тест тапсырмасын орындаңыздар:**

Кімнің өлеңі?

*Нұрын төккен маған*

*Шуағымсың – сен!*

*Айналайын, ана,*

*Туған күніңмен!*

А) М. Шаханов

Б) Ә.Тәжібаев

В) М.Мақатаев

Г) қ. Мырза Әлі

**6. Тест тапсырмасын орындаңыздар:**

*Мағжан, добың менің добымнан үлкен... екен.* Көп нүктенің орнына тиісті жалғауды қойыңдар.

А) –лау

Б) –дау

В) –деу

Г) –тау

**7. Тест тапсырмасын орындаңыздар:**

«Менің өмірім» кімнің шығармасы?

А) Ж. Жабаев

Б) С. Сейфуллин

В) Ғ. Мүсірепов

Г) Қ. Аманжолов

**8. Тест тапсырмасын орындаңыздар:**

Бата дегеніміз не?

А) игі тілек, алғыс

Б) жаман сөз

В) ақыл, кеңес

Г) пікір, ұсыныс

**9. Тест тапсырмасын орындаңыздар:**

Тышқан жылы - ... . Көп нүктенің орнына тиісті сөзді қойыңдар.

А) тыныштық

Б) байлық

В) жайлы

Г) сыйлық

**10. Тест тапсырмасын орындаңыздар:**

Бірінші мүшел жасты көрсетіңдер.

А) 13

Б) 25

В) 37

Г) 49

**11. Тест тапсырмасын орындаңыздар:**

Сәбидің дүниеге келу құрметіне жасалатын той қалай аталады?

А) тұсаукесер

Б) сүндет той

В) бесік той

Г) шілдехана


**12.** **Сөздерді буынға бөліп  жазыңыз, түрлерін ажыратыңыз:**

Мерекелер, талғамы, қызықтар.

**13. Қате жазылған және буындарға бөлінген сөздерді табыңыз:**

Си - лы - ғым, сур – ет – ші – сің, нау – рыз

**14. Суретте бейнеленген заттарды қазақ тіліне аударыңыз:**

**15. Сұрақтарға жауап беріңіз:**

1. Жаман сөзінің антонимі.

2. «Юбилей» сөзінің аудармасы.

3. 1-желтоқсан қандай мейрам?

4. Қыранның суреті салынған Рәміз түрі.

**Сабақты қорытындылау:**

* Міне, балалар, бүгінгі сабақ өз мәресіне жетті. Өтілген тақырыптар

бойынша өз білімдерің көрсеттіңдер. Рахмет сіздерге!

**Үйге тапсырма:**

Мәтінді оқып, мазмұнын айтыңыз:

**Сыйлық таңдау**

Сыйлықтың қымбат, пайдалы зат болуы  міндетті емес. Бірақ алған сыйлығың  ол адамға ұнайтындай  болуы керек. Сыйлықты таңдағанда ол сенің де  талғамыңды  танытып тұратын болсын. Пайдалы немесе пайдасыз да сыйлықтар бар. Сенің жақсы көрген  сыйлығың басқа адамға  ұанамауы да,  керексіз, пайдасыз болуы да мүмкін. Эстетикалық талапқа сай келмейтін  заттар да  сыйлыққа   жарамайды. Қымбат сыйлық  беру адамның материалдық жағдайына байланысты.  Мұндай  сыйлықтарды бірнеше адамның бірігіп алғаны дұрыс. Досына, туысына  арнап  шығарылған өлең, ән, салынған суреттен қымбат сыйлық жоқ.

**Ана**

Ана ардақты есім. Өмірдегі ең асыл, мейірімі шексіз жан. Анамызға сыйлық сыйлау біз үшін  үлкен бақыт  болуы тиіс. Қаншалықты  сыйлық берсең де,  оның ақ сүтін  ақтай алмаймыз. Ана үшін  ең бақытты  сәт – баласының  аман болуы. Аналарды құрметтеу, сыйлау  - бізге парыз. Оларға өз алғысымызды білдіретін   мерекелердің бірі – халықаралық 8 наурыз мерекесі. Мереке қарсаңында  аналарға  сыйлық      тартсаң та жарасады.

**Бағалау:**

Оқушылардың жинаған ұпайлары бойынша бағалаймын.

**Бағалау критерийлері**

**14-15 ұпай – «5»**

**10-13 ұпай – «4»**

**4-9 ұпай – «3»**

**0-3 ұпай – «2»**